Windows 98

Τα Windows 98 (με κωδικό όνομα Memphis) είναι ένα γραφικό λειτουργικό σύστημα της Microsoft. Παρουσιάστηκε στους κατασκευαστές στις 15 Μαΐου 1998 και στα καταστήματα στις 25 Ιουνίου 1998. Τα Windows 98 αντικατέστησαν τα Windows 95. Όπως και η προηγούμενη έκδοση, είναι ένα υβριδικό 16-bit/32-bit μονολιθικό προϊόν με έναν φορτωτή εκκίνησης (boot loader) βασισμένο στο MS-DOS. Τα Windows 98 αντικαταστάθηκαν από τα Windows Me στις 14 Σεπτεμβρίου 2000. Η υποστήριξη της Microsoft για τα Windows 98 τελείωσε στις 11 Ιουλίου 2006.

Νέοι κανόνες για οδηγούς συσκευών 
Τα Windows 98 ήταν το πρώτο λειτουργικό σύστημα που χρησιμοποίησε το Windows Driver Model (WDM). Αυτό το γεγονός δεν δημοσιεύτηκε αρκετά όταν κυκλοφόρησαν τα Windows 98 και οι περισσότεροι κατασκευαστές υλικού συνέχισαν να φτιάχνουν οδηγούς σύμφωνα με τους παλιούς κανόνες οδηγών, το VxD. Οι κανόνες WDM παρέμειναν για χρόνια μετά την έκδοσή του, μέσω των Windows 2000 και των Windows XP, επειδή αυτά τα συστήματα δεν είναι συμβατά με το παλιότερο VxD. Σήμερα, ακόμη κι αν οι κατασκευαστές συσκευών δεν φτιάχνουν οδηγούς βελτιστοποιημένους για τα Windows 98, οι οδηγοί γραμμένοι για το WDM είναι συμβατοί με τα Windows 98.

Απαιτήσεις συστήματος 

 486DX-2/66 MHz ή καλύτερος μικροεπεξεργαστής (κατά προτίμηση Pentium)
 16 MB μνήμης RAM (κατά προτίμηση 24 MB, αλλά είναι δυνατόν να τρέξει και με 8 MB αν κατά την εγκατάσταση χρησιμοποιηθεί η επιλογή "/im")
 Τουλάχιστον 500 MB χώρου στο σκληρό δίσκο. Η ακριβής ποσότητα χώρου που χρειάζεται εξαρτάται από τα μέρη που θα εγκατασταθούν, αλλά η ιδεατή μνήμη και τα εργαλεία συστήματος θα πρέπει να ληφθούν υπ' όψην.
 Αναβάθμιση από Windows 95 (FAT16) ή 3.1 (FAT): 140-400 MB (τυπικά 205 MB).
 Νέες εγκαταστάσεις (FAT32): 190-305 MB (τυπικά 210 MB).
 Σημείωση 1: Και τα Windows 98 και τα Windows 98 SE μπορούν να έχουν σημαντικά προβλήματα με σκληρούς δίσκους μεγαλύτερους από 32 Gigabytes (GB). Αυτό το πρόβλημα εμφανίζεται μόνο με ορισμένα BIOS της Phoenix και μόνο με ορισμένες ρυθμίσεις. Μια ενημέρωση λογισμικού έχει δημοσιευτεί που διορθώνει αυτό το πρόβλημα.
 Σημειωση 2: Επίσης, και τα Windows 98 και τα Windows 98 SE δεν μπορούν να δουλέψουν σε σκληρούς δίσκους άνω των 137 Gigabytes (GB) με τους απλούς οδηγούς, επειδή δεν έχουν υποστήριξη για 48 Bit LBA. Μπορεί να παρουσιαστεί χάλασμα δεδομένων. Μια δοκιμαστική ενημέρωση από άλλο κατασκευαστή έχει δημοσιευτεί.
 VGA ή υψηλότερη ανάλυση οθόνης
 Οδηγός CD-ROM ή DVD-ROM 
 Microsoft Mouse ή συμβατή συσκευή κατάδειξης (προαιρετικό).

Όπως και η προηγούμενη έκδοση, τα Windows 95, αλλα και η επόμενη, τα Windows Millennium Edition (Me), οι χρήστες μπορούν να μην δώσουν σημασία στους ελέγχους ελάχιστων απαιτήσεων εάν χρησιμοποιήσουν την μη-τεκμηριωμένη εντολή "/im" κατά την εγκατάσταση. Αυτό επιτρέπει την εγκατάσταση σε υπολογιστές με μικροεπεξεργαστές τόσο παλιούς όσο και ο 80386.

Επίδειξη στους δημοσιογράφους 
Η δημοσίευση των Windows 98 έγινε μετά από μια παρουσίαση στους δημοσιογράφους στην έκθεση Comdex τον Απρίλιο του 1998. Ο διευθύνων σύμβουλος (CEO) της Microsoft, ο Μπιλ Γκέιτς, εξηγούσε την ευκολία χρήσης του λειτουργικού συστήματος και την υποστήριξη για Σύνδεση και Λειτουργία (PnP). Ωστόσο, όταν ο βοηθός της παρουσίασης, ο Κρις Καποσέλα, σύνδεσε ένα σαρωτή και προσπάθησε να τον εγκαταστήσει, το λειτουργικό σύστημα κόλλησε, δείχνοντας την Μπλε Οθόνη του Θανάτου. Ο Γκέιτς σχολίασε μετά από τα χειροκροτήματα και τις φωνές του ακροατηρίου πως "αυτός πρέπει να είναι ο λόγος που δεν έχουμε δημοσιεύσει τα Windows 98 ακόμη." Το βίντεο αυτού του γεγονότος έγινε ένα δημοφιλές φαινόμενο του διαδικτύου.

Σημειώσεις

Παραπομπές 
 
 Microsoft Windows 98 Review - IT Reviews

Εξωτερικοί σύνδεσμοι 
 Windows 98 System Requirements 
 GUIdebook: Windows 98 Gallery 

Microsoft Windows